**ТЕХНИЧЕСКА СПЕЦИФИКАЦИЯ ПО ОБОСОБЕНА ПОЗИЦИЯ № 2 „СТАЦИОНАРНИ ТЕЛЕФОННИ УСЛУГИ“**

В предмета на обществената поръчка е включено осигуряване на фиксирана телефонна услуга, съгласно специфичните условия и технически изисквания, описани по долу, заедно с определен пакет от допълнителни услуги, включително получаване и изпращане на факсимилни съобщения за директните телефонни постове и абонатните постове от собствените телефонни централи на Възложителя.

Възможност за ползване на останалите услуги, предлагани от участника при преференциални условия по отношение на ПРБ.

**Технически и функционални изисквания и специфични условия при изпълнение на поръчката**

1. Да осигурява пренос на глас в реално време за осъществяване на национални и международни разговори, както в мрежата на доставчика така и към други мобилни и фиксирани мрежи, за обикновени телефонни постове POTS/PABX, SIP trunk x 8, ISDN BRA и ISDN PRA постове, посочени в Списък 1 (от Документацията за участие в процедурата).
2. За всеки абонатен пост операторът следва да осигури неограничени безплатни разговори към всички национални мобилни и фиксирани оператори с изключение на разговори към номера с добавена стойност включени в абонаментната такса.
3. Съвместимост на изброените услуги с оборудването на Възложителя – телефонни терминали, телефонни централи и др., с цел свързване с автоматичен вход на телефонните централи към обществена мрежа.
4. Възможност за осъществяване на входящи и изходящи гласови телефонни и факс обаждания от и към всички мрежи.
5. Да има възможност за достъп до негеографски номера.
6. Да осигури запазването на съществуващите, географски номера, ползвани от Възложителя (разпределени съгласно Списък 1 (Приложение 1 от Документацията за участие в процедурата), и запазване на ползваните до момента услуги, като географски номера и организация на DDI, като се гарантира възможност за преносимост.
7. Да осигури за своя сметка изграждането на достъпа и оборудването, което да съгласува интерфейса от мрежата на Участника и наличното оборудване на Възложителя (включително телефонните централи, телефонни апарати), като това изграждане е изцяло за сметка на Изпълнителя, включително неговото инсталиране и конфигуриране, тоест без заплащане на свързаните с това еднократни или месечни такси.
8. Осигуряване на възможност за включване на УАТЦ с автоматичен вход, като всеки от вътрешните постове на централата да притежава съответстващ географски номер, чрез който да се осъществява свързаност без посредничеството на оператор или гласово интерактивно меню.
9. Запазване на географските номера при промяна на доставчика и при промяна на адреса (в рамките на едно населено място) на точките на Възложителя, както и възможност за промяна на географски номер и избор на нов такъв, всички изброени за сметка на доставчика.
10. Предоставените ISDN-BRA трябва да бъдат съвместими с ITU-T I.430 ”Basic user-network interface – layer 1 specification”, ITU-T Q.921/I.441 “ISDN user-network interface – Data link layer specification” и ITU-T Q.931/I.451 „ISDN user-network interface layer 3 specification for basic call control” или с еквивалентни. Предоставените ISDN PRA трябва да бъдат съвместими за изграждане на комутируеми прозрачни канали за предаване на данни със скорости 64/128 кбит/с към ISDN абонати на фиксирани мрежи в РБ и ЕС. Входящите ISDN повиквания за данни трябва да бъдат към публично достъпни номера.
11. Да осигурява възможност за идентификация на входящите и изходящи обаждания (CLIP), като идентификацията да се предава от и към мрежите на останалите телекомуникационни доставчици.
12. Възможност за идентификация на входящите и изходящите обаждания и за обратен избор на идентифицирания повикващ.
13. Определеният за изпълнител участник предоставя на Възложителя безвъзмездно детайлизирана сметка за ползваните услуги заедно с данъчна фактура.
14. Детайлизираната сметка да съдържа най-малко следната информация, обобщена и индивидуализирана за всяка абонатна линия: всички видове ползвани услуги през разплащателния период, брой на ползваните услуги, обща стойност на всеки вид ползвани услуги, общ размер на сметката, размер на данъчните начисления върху сметката, изразен както в проценти към размера на сметката, така и в абсолютни стойности, размер на договорените отчисления, общ размер на дължимата сума без ДДС и със ДДС. Сметката следва да се предоставя и като справка отделно по структурни звена в ПРБ. Детайлизираната сметка да се предоставя и в електронен формат.
15. Участникът да предостави на оторизиран представител на Възложителя права за достъп до своята информационна система за извършване на детайлизирана справка за: всяко осъществено повикване, включително за осъществени повиквания към безплатни услуги; стойността на всяко осъществено повикване; датата, часа и продължителността на всяко осъществено повикване.
16. Осигуряване на безплатни разговори към национални номера за спешни повиквания.
17. Осигуряване на техническа поддръжка на всички постове по схемата 24х7х365 HelpDesk.
18. Възможност за временно спиране ползването на телефонен пост без заплащане на такси, неустойки или санкции.
19. Всички еднократни разходи, които биха могли да възникнат при предоставяне на услугите на Възложителя, а така също и еднократните разходи за преместването на ползваните услуги от един на друг адрес в същото населено място, са изцяло за сметка на Участникът и в полза на Възложителя.
20. Да осъществява наблюдение и контрол най-малко на следните параметри за качество на обслужването:

* Брой повреди на абонатна линия;
* Повреди, отстранени до 24 часа;
* Време за установяване на връзка (отговаряне) при повиквания към телефонни справочни услуги;
* Време за установяване на връзка в рамките на страната;
* Средно време за установяване на връзка при международни повиквания.

1. Предостави единна точка за контакт по въпроси, свързани с поддръжката на предоставената от него комуникационна свързаност – система за управление на инциденти от момента на регистрирането им. Системата следва да предоставя средства за регистриране, актуализиране, ескалация и решаване на инциденти до пълното им отстраняване, както и с възможност за автоматични нотификации, свързани с управлението на инцидентите. Единната точка за контакт трябва да е достъпна през Интернет и да позволява регистриране на заявки за инциденти по телефон и чрез e-mail, достъпен за оторизирани представители на Възложителя.
2. Участникът да осигури неограничени разговори между всички номера от Списък 1 на Възложителя (корпоративна група) - Приложение към документацията включени в цената на пакета.
3. Не се допуска първоначално таксуване на всички видове изходящи повиквания.
4. Тарифирането на изходящите разговори да бъде на секунда след изтичане на първата минута.
5. Видът, броят и локацията на абонатните линии, които следва да бъдат предоставени, са посочени в Списък 1 (от Документацията за участие в процедурата).
6. Възложителят си запазва правото да увеличава/ намалява броя на абонатните линии като откриването на допълнителни линии/закриването следва да е без допълнителна такса, като общата месечна абонамента такса се увеличава/намалява съобразно предложената от участника цена за съответния план.

Техническите изисквания следва задължително да залегнат в предложението за изпълнение на поръчката на участника, което представлява неразделна част от договора. Изпълнителят се задължава по всяко време от срока на действие на договора и след изрично писмено уведомление от Възложителя при структурни промени или при напускане или назначаване на служители, да извърши безплатна промяна в определения брой прави телефонни постове, да увеличи броя им, да се откаже или да прехвърли на трето външно лице - друго ведомство, фирма, външна организация или за физическото лице, ползващо прав телефонен пост, при изрично съгласие за това на третото лице.

Техническото предложение следва да съдържа описание на начина за изпълнение на поръчката, в съответствие с изискванията на Възложителя, посочени в документацията за участие.

За случаите, неописани в настоящото техническо задание, договора и приложенията към него, важат Общите условия на Участника.